
[bookmark: bookmark2]CAPITOLUL I. DISPOZIŢII GENERALE

Art. 1. Consiliul pentru Probleme Sociale şi Studenţeşti funcţionează potrivit Legii învățământului superior 199/2023, a Cartei Universităţii „Valahia” din Târgovişte, ediția 2025, a Organigramei universităţii, a prezentului regulament de organizare şi funcţionare şi a reglementărilor legale în vigoare.

Art. 2. Consiliul pentru Probleme Sociale şi Studenţeşti are ca obiective sociale:
a) identificarea şi valorificarea oportunităţilor de dezvoltare economică şi socială a universităţii;
b) identificarea resurselor necesare pentru promovarea şi dezvoltarea dialogului social şi participarea activă a universităţii la viaţa comunitară pe plan local, regional şi naţional;
c) identificarea modalităţilor şi valorificarea oportunităţilor de sprijinire socială a angajaţilor.

Art. 3. Consiliul pentru Probleme Sociale şi Studenţeşti are ca obiective studenţeşti:
a) creşterea calităţii serviciilor specifice oferite studenţilor;
b) diversificarea ofertei de servicii oferite studenţilor;
c) participarea studenţilor la elaborarea şi punerea în aplicare a deciziilor privind serviciile şi facilităţile oferite studenţilor;
d) armonizarea şi promovarea valorilor ştiinţifice, culturale, sportive şi etice în comunitatea regională, naţională şi internaţională.

Art. 4. În soluţionarea problemelor de ordin social Consiliul pentru Probleme Sociale şi Studenţeşti al universităţii colaborează cu reprezentanţii studenţilor, cu reprezentanţii Asociaţiilor studenţeşti recunoscute la nivelul universităţii, reprezentanţii personalului din universitate şi a altor organizaţii sau asociaţii legal constituite care pot susţine activităţile consiliului.

[bookmark: bookmark3][bookmark: bookmark4]CAPITOLUL II. STRUCTURA ŞI FUNCŢIONAREA CONSILIULUI PENTRU PROBLEME SOCIALE ŞI STUDENŢEŞTI

Art. 5. Structura Consiliului
(1) Consiliul pentru Probleme Sociale şi Studenţeşti este format din:
a) Prorectorul cu Probleme Sociale şi Studenţeşti în calitate de Preşedinte;
b) Director General Administrativ;
c) Decan/Prodecani facultăţi (câte unul de la fiecare facultate, desemnaţi cu probleme sociale si studenţeşti);
d)  Șef Serviciu Social;
e) Reprezentant Compartiment Consiliere, Orientare în Carieră și Legătura cu Mediul Economic;
f) 2 reprezentanţi ai studenţilor, din Senat şi din Consiliul de Administraţie;
g) Secretar;
(2) Preşedintele Consiliului cu Problemele Sociale şi Studenţeşti poate desemna un înlocuitor al său, la şedinţele Consiliului, din rândul decanilor/prodecanilor.
(3) Mandatul Consiliului cu Problemele Sociale şi Studenţeşti se va încheia odată  cu mandatul Consiliului de Administraţie.


Art.6. Funcţionarea Consiliului
(1) Consiliul pentru Probleme Sociale şi Studenţeşti se reuneşte semestrial în sesiuni ordinare şi în sesiuni extraordinare de câte ori este nevoie, la convocarea preşedintelui sau a 1/3 din membri săi.
(2) Hotărârile privind propunerile făcute de Consiliu se iau cu majoritate simplă de voturi, consemnându-se în procesul verbal motivaţia votului pro sau contra.
(3) La şedinţele de lucru, preşedintele poate invita şi un reprezentant al sindicatului din universitate atunci când sunt discutate probleme specifice activităţii acestuia.
(4) Preşedintele poate invita şi alte persoane din universitate la şedinţele Consiliului atunci când se discuta probleme ce implică dialogul social sau activitatea studenţilor.

CAPITOLUL III. ATRIBUŢIILE CONSILIULUI PENTRU PROBLEME SOCIALE ŞI STUDENŢEŞTI

Art.7. Consiliul pentru Probleme Sociale şi Studenţeşti are în atribuţii soluţionarea problemelor sociale în contextul actual şi de perspectivă, elaborează şi face propuneri pentru planuri de dezvoltare, având următoarele competenţe:
a) Identifică fenomenele sociale şi economice cu impact în viaţa socială a universităţii şi care impun elaborarea unor strategii specifice;
b) Asigură cadrul necesar soluţionării unor probleme sociale legate de angajaţii universităţii şi studenţi;
c) Mediază stările conflictuale apărute în domeniul social şi face propuneri de rezolvare a acestora;
d) Elaborează politicile sociale ale universităţii;
e) Urmăreşte relaţiile de munca, politica salarială şi consolidarea păcii sociale;
f) Identifică soluţii de îmbunătăţire a managementului universitar, prin utilizarea eficientă şi eficace a resurselor materiale şi umane;
g) Examinează rezultatele implementării obiectivelor sociale pe baza unor indicatori sociali şi economici şi propune măsuri de performanţă;
h) Se implica în obţinerea de sponsorizări, donaţii şi burse speciale de la partenerii economici interni şi externi;
i) Propune, iniţiază şi coordonează activităţile generatoare de venituri extrabugetare necesare activităţilor sociale sau studenţeşti;
j) Stabileşte comisiile de lucru, componenţa şi competenţele acestora pentru rezolvarea problemelor sociale;
k) Asigura popularizarea şi organizarea de manifestări socio-educative, culturale şi sportive pentru salariaţii universităţii şi studenţilor sau pentru partenerii acesteia;
l) Încurajează desfăşurarea de activităţi culturale şi educaţionale în cadrul universităţii, acestea cuprinzând spectacole, concerte, ansambluri de dans, expoziţii, etc.

Art. 8. Consiliul pentru Probleme Sociale şi Studenţeşti are următoarele atribuţii în domeniul activităţilor şi problemelor studenţeşti:
a) Elaborează şi propune modificări ale regulamentelor de cazare, de cămin, de acordare a burselor, de acordare a biletelor de tabără, a prezentului regulament, a altor regulamente şi norme în vigoare cu impact asupra vieţii sociale şi culturale a studenţilor Universităţii „Valahia” din Târgovişte;
b) Stabileşte numărul de locuri de cazare, repartizarea lor pentru fiecare facultate, în funcţie de normele igenico-sanitare în vigoare;
c) Asigură repartizarea pe facultăţi, a fondului alocat pentru decontarea transportului studenţilor;
d) Repartizează pe facultăţi numărul de locuri de tabără destinate studenţilor;
e) Stabileşte măsuri pentru eficientizarea şi buna funcţionare a serviciilor adresate studenţilor;
f) Stabileşte comisiile de lucru, componenţa şi competenţele acestora pentru rezolvarea problemelor studenţeşti;
g) Monitorizează activitatea studenţilor din căminele aflate în proprietatea sau în administrarea universităţii şi propune măsuri de optimizare a acesteia;
h) Sprijină activitatea Consiliilor studențești de cămin organizate conform Regulamentului privind Organizarea şi Funcţionarea Căminelor Studenţeşti;
i) Monitorizează administrarea cabinetului medical specializat în medicină generală, care asigură asistenţă medicală permanentă pentru studenţii universităţii şi intervine pentru îmbunătăţirea activităţii acestuia;
j) Coordonează şi monitorizează administrarea cantinelor studenţeşti ale universităţii;
k) Coordonează activităţile sociale şi cultural-sportive ale studenţilor (manifestări, concursuri sportive şi culturale, etc.), asigurând spaţiile şi logistica necesare unei bune desfăşurări ale acestor activităţi;
l) Asigură participarea directă a studenţilor, prin reprezentanţii aleşi, la elaborarea şi punerea în aplicare a deciziilor privind serviciile oferite studenților;
m) Asigură asistenţă şi consultanţă pentru integrarea socio-profesională a studenților şi absolvenţilor;
n) Analizează şi susţine activitatea Centrului de Consiliere și Orientare în Carieră;
o) Elaborează principii şi măsuri pentru integrarea profesională şi socială a studenţilor proveniţi din alte ţări în mediul universitar şi pentru soluţionarea problemelor specifice acestei categorii de studenţi;
p) Stabileşte şi promovează relaţii de colaborare şi reprezentare între universitate şi absolvenţii săi.

[bookmark: bookmark6]CAPITOLUL IV. DISPOZIŢII FINALE

Art. 9. Consiliul pentru Probleme Sociale şi Studenţeşti poate propune Consiliului de Administraţie parteneriate cu alte instituţii sau întreprinderi publice sau private, parteneriate care să promoveze interesele universităţii şi să ducă la îndeplinirea obiectivelor sociale, culturale, sportive sau în interesul studenţilor.

Art. 10. Modificarea prezentului regulament se poate face în conformitate cu legislaţia în vigoare, la propunerea Prorectorului pentru Probleme Sociale şi Studenţeşti, cu avizul Consiliului de Administraţie şi aprobarea Senatului.

Art. 11. Prezentul regulament va suferi modificări în conformitate cu legislaţia în vigoare.

